बाहर खड़ी थी एसीबी टीम, ऑफिस के अंदर लिपिक जेई वसूल रहे थे रिश्वत
मंगलवारको सुबह 10 बजते ही पेयजल एवं स्वच्छता विभाग के कार्यालय का खुल गया था। कार्यालय खुलने के करीब आधा घंटा बाद विभाग के कनीय अभियंता रामप्रीत सल्हैता वरीय लेखा लिपिक रंजीत सिंह कार्यालय कक्ष में पहुंचे ही थे कि विभाग का संवेदक नर्मदा कंस्ट्रक्शन का प्रोपराइटर पंकज झा भी वहां पहुंच गया। उसके पहुंचते ही जेई ने रिश्वत के पैसे लाने के बाबत पूछताछ की। इस पर पंकज झा ने सबसे पहले वरीय लेखा लिपिक रंजीत सिंह को रिश्वत के रूप में 5 हजार रुपए थमाया। इसके बाद जेई के कार्यालय कक्ष में जाकर उन्हें भी तय रकम 8 हजार रुपए दे दिए। लिपिक ने रिश्वत के पैसे रजिस्टर के अंदर रख टेबल के ड्रावर में रख दिया, जबकि जेई ने रिश्वत के रुपयों की पहले तो गिनती की। इसके बाद उसे पॉकेट में ही रख लिया। इसी बीच धड़धड़ाती हुई एसीबी की टीम वहां पहुंच गई। टीम का नेतृत्व कर रहे डीएसपी अमर कुमार पांडेय ने सबसे पहले पेयजल एवं अस्वच्छता विभाग के दोनों कर्मियों को अपने कब्जे में लिया। इसके बाद तलाशी भी ली। दोनों के पास से रिश्वत के पैसे बरामद हो गए।
कैशियर मौके से भागे
टीमने जैसे ही विभाग के कर्मियों को रिश्वत के रुपयों के साथ गिरफ्तार किया, भयवश विभाग का कैशियर ब्रजमोहन अपने कार्यालय कक्ष से सरक लिएा। कैशियर के नहीं लौटने के कारण टीम को उसके दफ्तर का ताला तुड़वाना पड़ा।
क्या है मामला
नर्मदाकंस्ट्रक्शन के प्रोपराइटर पंकज झा ने पिछले साल जिले के नोवामुंडी, जगन्नाथपुर, हाटगम्हरिया, मंझगांव, कुमारडुंगी चाईबासा में करीब 100 चापाकल गाड़ने के लिए करीब 24 लाख रुपए के टेंडर में हिस्सा लिया था। उन्होंने 20 फीसदी कम रेट पर टेंडर भरा था। देरी से काम करने के कारण उसकी 10 फीसदी के हिसाब से 2 लाख 40 हजार रुपए काट लिए गए थे। वहीं तय अवधि में काम पूरा नहीं करने के कारण 90 हजार रुपए भी अतिरिक्त काट लिए गए। जेई वरीय लेखा लिपिक ने काटे पैसे को वापस दिलाने का भरोसा दिलाया था।
जेई का हो चुका था ट्रांसफर
जानकारीके अनुसार, जेई का दिसंबर 2016 में स्थानांतरण हो गया था। स्थानांतरण के बाद उन्हें रांची स्थित मुख्यालय में योगदान करने का निर्देश दिया गया था, लेकिन विभाग के एक वरीय अधिकारी की पैरवी पर वे चाईबासा में ही बने रहे।
निलंबन की हुई अनुशंसा
पेयजलएवं स्वच्छता विभाग के वरीय लेखा लिपिक जेई की गिरफ्तारी के बाद विभाग के कार्यपालक अभियंता ने अधीक्षण अभियंता को पत्र लिखकर मामले की जानकारी दे दी है। साथ ही दोनों कर्मियों को सस्पेंड करने का अनुरोध किया है।
^कैशियर बैंक ड्राफ्ट बनाने के लिए गया था। इसके बाद से नहीं लौटा। ऐसे में उसके कमरे का ताला तोड़ना पड़ा है। दोनों कर्मियों की गिरफ्तारी के बाद उनके निलंबन की अनुशंसा कर दी गयी है। सुनीलकुमार, कार्यपालक अभियंता
^नर्मदाकंस्ट्रक्शन के प्रोपराइटर पंकज झा ने बोरिंग के काम में काटे गए पैसों को रिलीज कराने के एवज में रिश्वत मांगे जाने की शिकायत की थी। शिकायत के सत्यापन के क्रम में जेई को 8 हजार क्लर्क को 5 हजार रिश्वत लेते रंगेहाथ गिरफ्तार किया गया है। घरों को भी सर्च किया गया है। अमरकुमार पांडेय, डीएसपी, एसीबी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva